અરવલ્લી જિલ્લામાં સોમવારના મેઘરાજાની ધમાકેદાર એન્ટ્રી થઇ છે. જિલ્લાના ધનસુરા અને બાયડ પંથકમાં ધોધમાર વરસાદ વરસતાં વાતાવરણમાં ઠંકડ પ્રસરી હતી. જ્યારે મોડાસા પંથકમાં પણ ધુળની ડમરીઓ ઉડી વાતાવરણમાં પલટો થયો હતો. વરસાદની એન્ટ્રી થતાં આનંદનો અનુભવ કર્યો હતો. વડાગામમાં પણ મેઘરાજા વરસતા ખેડૂતોમાં આનંદની લાગણી છવાઇ ગઇ છે. અરવલ્લી જિલ્લામાં સોમવારના રોજ ધનસુરા અને બાયડ પંથકમાં ધોધમાર વરસાદ પડ્યો હતો. વાતાવરણમાં એકાએક પલટો આવી આકાશમાં કાળાડિબાંગ વાદળો ઘેરાયા હતા.